CELEX: 32010D0715
Language: et
Date: 2010-11-25 00:00:00
Title: 2010/715/: Komisjoni otsus, 25. november 2010 , millega antakse luba raud(II)ammooniumfosfaadi turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2010) 8191 all)

26.11.2010   
            
            
               ET
            
            
               Euroopa Liidu Teataja
            
            
               L 310/16
            
         KOMISJONI OTSUS,
   25. november 2010,
   millega antakse luba raud(II)ammooniumfosfaadi turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2010) 8191 all)
   (Ainult prantsuskeelne tekst on autentne)
   (2010/715/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Cantox Health Sciences International esitas 21. oktoobril 2008 äriühingu Nestec Ltd. nimel Iirimaa pädevatele ametiasutustele taotluse raud(II)ammooniumfosfaadi turuleviimiseks toidu uuendkoostisosana.
            
         
               (2)
            
            
               Iirimaa pädev toiduhindamisasutus esitas 20. novembril 2008 esmase ohutushindamise aruande. Kõnealuses aruandes tegi ta järelduse, et on vaja täiendavat hindamist.
            
         
               (3)
            
            
               Komisjon teatas kõikidele liikmesriikidele kõnealusest taotlusest 23. detsembril 2008. Euroopa Toiduohutusametil (EFSA) paluti 28. aprillil 2009 teha täiendav hindamine.
            
         
               (4)
            
            
               Lähtudes komisjoni taotlusest, võttis EFSA 14. aprillil 2010 vastu arvamuse (2) raud(II)ammooniumfosfaadi kui kogu elanikkonnale mõeldud toiduainete (sh toidulisandid) ja eritoitude toiteväärtuse suurendamiseks neisse lisatava rauaallika ohutuse kohta. Oma arvamuses jõudis EFSA seisukohale, et kavandatud kasutustasemel ei ole raud(II)ammooniumfosfaat ohtlik, eeldusel et ei ületata raua suhtes kehtestatud ohutut ülempiiri.
            
         
               (5)
            
            
               Komisjoni 13. oktoobri 2009. aasta määruses (EÜ) nr 953/2009 eriotstarbeliste toitainete kohta, mida võib lisada eritoidule, (3) Euroopa Parlamendi ja nõukogu 10. juuni 2002. aasta direktiivis 2002/46/EÜ toidulisandeid käsitlevate liikmesriikide õigusaktide ühtlustamise kohta (4) ja/või Euroopa Parlamendi ja nõukogu 20. detsembri 2006. aasta määruses (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (5) on sätestatud vitamiinide, mineraaltoitainete ja muude ainete toidus kasutamise kord. Raud(II)ammooniumfosfaati tuleks lubada kasutada ilma, et see piiraks nimetatud õigusaktide kohaldamist.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Antakse luba lisas kirjeldatud rauaallika raud(II)ammooniumfosfaadi turuleviimiseks liidus toidu uuendkoostisosana, ilma et see piiraks määruse (EÜ) nr 953/2009, direktiivi 2002/46/EÜ ja/või määruse (EÜ) nr 1925/2006 kohaldamist.
   Artikkel 2
   Nimetus, mis kantakse käesoleva otsusega lubatud toidu uuendkoostisosa sisaldava toiduaine märgisele, on „raud(II)ammooniumfosfaat”.
   Artikkel 3
   Käesolev otsus on adresseeritud äriühingule Nestec Ltd. (Avenue Nestlé 55, CH-1800 Vevey, Šveits).
   
      Brüssel, 25. november 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2010; 8(5):1584.
   
      (3)  ELT L 269, 14.10.2009, lk 9.
   
      (4)  EÜT L 183, 12.7.2002, lk 51.
   
      (5)  ELT L 404, 30.12.2006, lk 26.
   
      LISA
      
         ANDMED RAUD(II)AMMOONIUMFOSFAADI KOHTA
      
      Kirjeldus: raud(II)ammooniumfosfaat on hallikasroheline peen pulber, mis vees praktiliselt ei lahustu, kuid lahustub lahjendatud mineraalhapetes.
      CASi nr: 10101-60-7
      Keemiline valem: FeNH4PO4
      
      Struktuurivalem: 
      
         
      Raud(II)ammooniumfosfaadi keemilised omadused: 
      
                  5 %-lise vesilahuse pH
               
               
                  6,8–7,8
               
            
                  Üldraud
                  Raud (II)
                  Raud (III)
               
               
                  vähemalt 28 %
                  22–30 % (massiprotsent)
                  mitte rohkem kui 7 % (massiprotsent)
               
            
                  Ammoniaak
               
               
                  5–9 % (massiprotsent)
               
            
                  Vesi
               
               
                  mitte rohkem kui 3 %